**Zápisnica**

**Z 2. zasadnutia Obecného zastupiteľstva konaného dňa 05.03.2024 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

poslanci : Pavol Huntata, Ing. Peter Olajec, Mgr. Matej Paulíny, Ing. Pavol Sedmák, Peter Vrabko

hlavná kontrolórka: ospravedlnená

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice,
3. Žiadosť o pričlenenie hranice katastrálneho územia Dražkovce, časti pozemku parc. KN E 81/8 do katastrálneho územia Dolný Kalník
4. Prerokovanie žiadosti o kúpu pozemku vo vlastníctve obce – schválenie spôsobu prevodu
5. Rôzne
6. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú všetci poslanci a zasadnutie OZ je uznášania schopné.

Za zapisovateľa starostka určila Ing. Pavla Sedmáka , za overovateľov zápisnice Pavla Huntatu a  Petra Vrabka

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 8 / 2024 zo dňa 05.03.2024**

* **schvaľuje** program zasadnutia OZ

Následne predložila starostka obce návrh na doplnenie programu o bod s názvom „**Prerokovanie a schválenie Zásad hospodárenia s majetkom Obce Dolný Kalník**“ ktorý by bol zaradený s poradovým číslom 4 a poradie ďalších bodov by bolo následne prečíslované. Starostka dala o predloženom návrhu hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 9/ 2024 zo dňa 05.03.2024**

* **schvaľuje** doplnenie programu o bod s názvom „**Prerokovanie a schválenie Zásad hospodárenia s majetkom Obce Dolný Kalník**“ ktorý bude zaradený s poradovým číslom 4 a poradie nasledujúcich bodov bude prečíslované.

**Bod 3**

Starostka obce predložila poslancom žiadosť Ivana Jesenského, bytom Dražkovce 28, 038 02 a  spol. Jesenský s.r.o., Dúbravca 1, 036 01 Martin o vyslovenie súhlasu so zmenou hranice katastrálneho územia.

Na základe žiadosti žiadateľov a následne Uznesenia OZ Dražkovce č. 14/2024 zo dňa 8.2.2024 s vyslovením súhlasu so zmenou hranice katastrálneho územia Dražkovce v časti pozemku parc. KN E 81/1 – orná pôda o výmere 1913 m2 ktorý je zapísaný na Okresnom úrade Martin, katastrálny odbor na LV 29, ku ktorej dôjde tým, že sa tento pozemok na základe rozhodnutia Okresného úradu Martin oddelí od katastrálneho územia Dražkovce a pričlení do katastrálneho územia Dolný Kalník.

Na základe uvedeného dala starostka obce hlasovať

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 10/ 2024 zo dňa 05.03.2024**

* Obecné zastupiteľstvo obce Dolný Kalník súhlasí so zmenou hranice katastrálneho územia v časti pozemku parc. KN E 81/1 – orná pôda o výmere 1913 m2, ktorý je zapísaný na LV č. 29 na Okresnom úrade Martin, katastrálny odbor, ku ktorej dôjde tým, že pozemok sa na základe rozhodnutia Okresného úradu Martin pričlení ku katastrálnemu územiu Dolný Kalník a oddelí od katastrálneho územia Dražkovce, táto zmena bude v zmysle §-u 58 ods. 5 písm. g.) zák. č. 162/1995 Z.z.

**Bod č. 4**

Starostka predložila poslancom návrh „Zásad hospodárenia s majetkom Obce Dolný Kalník“. Po krátkej rozprave k predloženému materiálu dala starostka hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 11/ 2024 zo dňa 05.03.2024**

**- schvaľuje Zásady hospodárenia s majetkom Obce Dolný Kalník.**

**Bod 5**

Starostka obce predložila poslancom žiadosť Mgr. Petra Mórica a manž. Mgr. Lýdie Móricovej o odkúpenie časti parcely - 12 m2 z parcely reg. KN C 316/317 zapísanej ako ostatná plocha vo vlastníctve obce Dolný Kalník vedenej na LV 208.

Žiadatelia odôvodňujú žiadosť tým, že pri stavbe plotu nechtiac zasiahli do uvedenej parcely a z tohto dôvodu chcú parcelu vysporiadať.

Následne dala starostka o predmetnej žiadosti hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 12/ 2024 zo dňa 05.03.2024**

* Obecné zastupiteľstvo **schvaľuje** v súlade s čl. 2 ods. 1 „Zásad hospodárenia s majetkom Obce Dolný Kalník “ **prebytočnosť** nehnuteľného majetku - a síce parcely registra KN-C č. 316/396 , ostatná plocha, vo výmere **12 m2** nachádzajúcej sa v k.ú. Dolný Kalník , ktorá vznikla z parcely registra KN-C č. 316/317, ostatná plocha, zapísanej na LV č. 208 v zmysle geometrického plánu č. 147/2023 vyhotoveného spoločnosťou GEOREX, s.r.o., Maše Haľamovej č. 4413/11, 036 01 Martin, IČO 44474458, , úradne overeného Okresným úradom - odborom katastrálnym pod č. G1-173/24 dňa 19.2.2024.

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 13/ 2024 zo dňa 05.03.2024**

* Obecné zastupiteľstvo **schvaľuje** v súlade s § 9 ods. 2 písm. a/ zákona č. 138/1991 Zb. o majetku obcí v spojení s čl. 6 ods. 2 písm. a/I. „Zásad hospodárenia s majetkom Obce Dolný Kalník“ **spôsob prevodu** z dôvodu hodného osobitného zreteľa –a síce parcely registra KN-C č. 316/396 , ostatná plocha, vo výmere **12 m2** nachádzajúcej sa v k.ú. Dolný Kalník , ktorá vznikla z parcely registra KN-C č. 316/317, ostatná plocha, zapísanej na LV č. 208 v zmysle geometrického plánu č. 147/2023 vyhotoveného spoločnosťou GEOREX, s.r.o., Maše Haľamovej č. 4413/11, 036 01 Martin, IČO 44474458, , úradne overeného Okresným úradom - odborom katastrálnym pod č. G1-173/24 dňa 19.2.2024

Ide o predaj pozemku obce funkčne prislúchajúceho k susediacemu pozemku vo vlastníctve žiadateľa, ak ide o dlhodobé užívanie bez právneho dôvodu – dochádza k majetkovoprávnemu usporiadaniu pozemkov (zosúladenie skutkového a právneho stavu – napr. v minulosti vybudované oplotenie pozemku nekorešponduje s hranicami pozemku podľa údajov z katastra nehnuteľností)

v  prospech žiadateľov:

Mgr. Peter Móric, rod. Móric, nar. r.č. bytom Kolónia Hviezda 10653/116, 036 08 Martin 8

Mgr. Lýdia Móricová, rod. Ivašková, nar. , r.č. bytom Kolónia Hviezda 10653/116, 036 08 Martin 8

za cenu **20** EUR/m2 , čo spolu predstavuje **240 EUR**.

Pri stanovení všeobecnej hodnoty majetku obecné zastupiteľstvo vychádzalo z ceny schváleného spôsobu prevodu z dôvodu hodného osobitného zreteľa obdobného majetku Obce Dražkovce, ktorý bol schválený uznesením č. 16/2024 dňa 8.2.2024. Cena bola stanovená vo výške 15 €/m2.

**Bod 6**

Rôzne

V bode rôzne neboli žiadne informácie ani podnety poslancov OZ

**Bod 7**

Na záver starostka obce poďakovala poslancom za účasť a zasadnutie obecného zastupiteľstva ukončila.

V Dolnom Kalníku, dňa 05.03.2024

Zapísal: Ing. Pavol Sedmák

Overil: Peter Vrabko

Pavol Huntata

Iveta Balšianková, starostka obce